สวัสดีค่ะ พอดีเดือนก่อนเป็นตุ่มขี้นที่ใต้ลิ้นเป็นได้2-3 สัปดาห์ตอนแรกนึกว่าเป็นร้อนในปกติแต่ทายาไปแล้วก็ไม่หายเลยไปพบแพทย์ที่คลินิคทั่วไป บอกว่ามันเกิดจากแผลแล้วมันสร้างเนื้อเยื่อขึ้นมาใหม่ เลยเลเซอร์ออกให้พอผ่านไปอีก6วันจะครบ1เดือนกลับเป็นขึ้นมาเองที่ตำแหน่งเดิม ตกลงมันเกิดจากอะไรหรอคะเพราะเราทายาแล้วมันก็ไม่ยุบ
สวัสดีค่ะ ตุ่มใต้ลิ้น อาจเป็น1. ถุงน้ำเมือก (mucocele) ซึ่งเกิดจากการอุดตันของท่อของต่อมน้ำลายขนาดเล็กๆ และมีการรั่วไหลของน้ำเมือกออกมาอยู่รอบๆ เนื้อเยื่อแถวนั้น ทำให้เห็นเป็นตุ่มนูนออกใสๆ มักคลำได้นิ่ม ไม่แข็ง และไม่มีอาการเจ็บหรือปวด2. เนื้องอกธรรมดาชนิดต่างๆ เช่น เนื้องอกของต่อมน้ำลายเล็กๆ ที่บริเวณในช่องปาก เนื้องอกไขมัน เนื้องอก granula cell tumor, squamous papilloma เป็นต้น3. เป็นซีสต์ชนิดต่างๆ เช่น odontogenic cyst, dermoid cyst เป็นต้น4. เป็นอาการแสดงของโรคติดเชื้อต่างๆ เช่น โรคมือเท้าปาก โรคไข้อีดำอีแดง (scarlet fever) ซิฟิลิส เป็นต้น ซึ่งก็จะมีอาการอื่นๆ ร่วมด้วยตามแต่ละโรคที่เป็นร่วมด้วย เช่น มีไข้ มีผื่นตามตัว เป็นต้นหากตุ่มไม่ได้แตกออกเป็นแผล ไม่มีอาการเจ็บ ปวด ไม่ได้มีไข้ร่วมด้วย ก็ไม่น่าเกิดจากโรคติดเชื้อ แต่น่าจะเกิดจากสาเหตุอื่นๆ ที่กล่าวไป ทั้งนี้ หากได้ไปพบแพทย์ และได้เลเซอร์ตุ่มออกแล้ว แต่ตุ่มกลับเกิดขึ้นมาใหม่ ก็แสดงว่าอาจเป็นซีสต์หรือเนื้องอกดังที่กล่าวไปได้ ซึ่งการเลเซอร์ อาจเอาออกได้ไม่หมด ซีสต์หรือเนื้องอก จึงดตขึ้นมาได้อีกค่ะ ดังนั้น หากตุ่มยังคงอยู่ แนะนำควรไปพบแพทย์เฉพาะทางหู-คอ-จมูกเพื่อให้การวินิจฉัยค่ะ ในเบื้องต้น ก็ไม่ควรไปจับ สัมผัสตุ่มดังกล่าวบ่อยๆ และควรงดการทานอาหารที่เผ็ดหรือร้อนไป เพื่อป้องกันไม่ให้เกิดการอักเสบ และเกิดการเจ็บ ปวดขึ้นมาค่ะ